**KUTSESTANDARD**

**Volitatud sisearhitekt, tase 7**

**Kutsestandard on dokument**, milles kirjeldatakse tööd ning töö edukaks tegemiseks vajalike oskuste, teadmiste ja hoiakute kogumit ehk kompetentsusnõudeid. Kutsestandardeid kasutatakse õppekavade koostamiseks ja kutse andmiseks.

|  |  |
| --- | --- |
| **Kutse nimetus** | **Eesti kvalifikatsiooniraamistiku (EKR) tase** |
| *Volitatud sisearhitekt, tase* | *7* |

**A-osa**

**TÖÖ KIRJELDUS**

|  |
| --- |
| **A.1. Töö kirjeldus** |
| Sisearhitekti töö eesmärk on luua esteetiliselt terviklik interjöör arvestades projekteeritava hoone/ruumi kõiki ehitustehnilisi ja funktsionaalseid aspekte. Kuna sisearhitekti töö on tihedalt seotud arhitekti, konstruktori ja teiste ehitusprojekti osade inseneride tööga, peab sisearhitekt nende projektide lahendusi mõistma, analüüsima ja asjakohaseid ettepanekuid tegema.  Oma töös lähtub sisearhitekt lähteülesandest, heast projekteerimis- ja ehitustavast, kehtivatest õigusaktidest ja normdokumentidest ja kokkuleppest tellijaga.  Sisearhitekt töötab nii siseruumides kui ehitusobjektidel. Töö on loominguline, kuid võib olla periooditi vaimselt pingeline. Töökoormus võib jaotuda ebaühtlaselt.  Sisearhitekt kasutab oma töös tavapäraseid bürootöövahendeid, kutsealal töötamiseks vajalikku tarkvara ja muid vahendeid.  Sisearhitektuuri kutsealal on kehtestatud neli erinevat kutsestandardit:   1. Sisearhitekt, tase 6 2. Diplomeeritud sisearhitekt, tase 7 3. Volitatud sisearhitekt, tase 7 4. Sisearhitekt-ekspert, tase 8   **Volitatud sisearhitekt, tase 7** on tippspetsialist, kes juhtiva sisearhitektina või juhtiva projektijuhina on pädev koostama, juhtima ja hindama tavapärase keerukusastmega hoonete sisearhitektuuri projekte, mis on ehitusloa kohustuslikud¹, kasutamise otstarbe² järgi elamud ja mitteelamud (11000 ja 12000) ja hoone kasutusviis tuleohutuse järgi³ on I – VII, välja arvatud kõrgendatud avaliku huvi all olevad hooned⁴.  Volitatud sisearhitekt, tase 7 annab eksperthinnanguid ja koostab ekspertiise oma pädevusalasse kuuluvate hoonete sisearhitektuuri projektidele ning auditeid sisearhitektuuri lahendustele, välja arvatud kõrgendatud avaliku huvi all olevad hooned⁴, millist puhul ta töötab sisearhitekt, tase 8 juhtimisel ja vastutusel.  Selle taseme sisearhitekt on võimeline tegutsema peaprojekteerijana juhendama kolleege ja juhtima töögruppide tööd, tagades ehitusprojekti terviklikkuse ja selle osade kokkusobivuse.  **Sisearhitekt, tase 8** on samuti tippspetsialist, kes koostab, juhib ja hindab sisearhitektuuri projekte ja annab eksperthinnanguid ning teeb auditeid, kuid erinevalt 7. taseme volitatud sisearhitektist ei ole tema pädevus piiratud ning tema pädevusse kuuluvad ka kõrgendatud avaliku huvi all olevad hooned⁴.  **Diplomeeritud sisearhitekt, tase 7** on spetsialistja **sisearhitekt, tase 6** on nooremspetsialist, kes on pädevad iseseisvalt koostama sisearhitektuuri projekte hoonete juures järgmiselt: diplomeeritud sisearhitekt, tase 7 – hooned, mis on ehitusloa kohustuslikud¹ ning on kasutamise otstarbe² ja tuleohutuse järgi³ elamud (11100 ja 11200, I kasutusviis); sisearhitekt, tase 6 hooned mis, ei ole ehitusloa kohustuslikud¹ ning on kasutamise otstarbe² ja tuleohutuse järgi³ elamud (11100, I kasutusviis). Pädevuspiire ületavate projektiga töötab 6. taseme sisearhitekt ja 7. taseme diplomeeritud sisearhitekt vastavat pädevust omava sisearhitekti juhendamisel ja vastutusel. Ka ei anna 6. taseme sisearhitekt ja 7. taseme diplomeeritud sisearhitekt eksperthinnanguid ning ei tee ekspertiise ning auditeid.  Käesolevas kutsestandardis on kirjeldatud **volitatud sisearhitekt, tase 7** kutsealast kompetentsust.  -------------------------------------------------  ¹ - Ehitusseadustik 11.02.2015 Lisa 1 „Tabel ehitusteatise, ehitusprojekti ja ehitusloa kohustuslikkuse kohta“  ² - MKM määrus 02.06.2015 nr 51 „Ehitise kasutamise otstarvete loetelu“  ³ - Siseministri määrus 30.03.2017 nr 17 „Ehitisele esitatavad tuleohutusnõuded“ Lisa 1 „Hoonete liigitus tuleohutuse järgi“  ⁴ - Sisearhitektuuri tasemelt ja funktsionaalselt keerukuselt nõudlikele ning avalikkuse kõrgendatud tähelepanu all olevad ehitised, näiteks linnakeskustes või miljööväärtuslikes piirkondades paiknevate või kaitsealuste või ajalooliste ehitiste interjöörid, ehituskunstiliselt või asukoha poolest märkimisväärsete ehitiste interjöörid, esindusfunktsiooniga ehitiste interjöörid. |
| **A.2. Tööosad** |
| **Kohustuslikud tööosad**  A.2.1. Hoonete sisearhitektuuri projekteerimine  A.2.2. Autorijärelevalve tegemine  A.2.3. Ehitusprojekti sisearhitektuuri osa ekspertiisi tegemine  A.2.4. Ehitise sisearhitektuuri osa auditi tegemine  A.2.5. Mööbli ja sisustuselementide projekteerimine |
| **A.3. Kutsealane ettevalmistus** |
| **Volitatud sisearhitektil, tase 7** on sisearhitektuuri erialal magistritasemel kõrgharidus ja pikaajaline, erialane töökogemus. |
| **A.4. Enamlevinud ametinimetused** |
| Sisearhitekt |
| **A.5. Regulatsioonid kutsealal tegutsemiseks** |
| Kui ettevõtja ja pädev isik pakuvad majandustegevuse korras ehitusseadustiku § 24 lõikes 2 nimetatud tegevusalal oma teenuseid ning tegutsevad, peab ettevõtja vastutusel ja heaks tegutseva pädeva isiku kvalifikatsioon olema tõendatud samuti kutseseaduse kohase kutsega.  Kutsega volitatud sisearhitekt, tase 7 tegevusega on seotud lõikes 2 nimetatud tegevusaladest:  1) ehitusloakohustusliku ehitise ehitusprojekti\* koostamine;  2) ehitusprojekti\* ekspertiis;  3) ehitise audit\*.  Volitatud sisearhitekt, tase 7 annab õiguse tegutseda pädeva isikuna iseseisvalt ehitusseadustiku mõistes kutsestandardi osas A1 nimetatud pädevuse piirides.  -------------------------------  \*Sisearhitektuuri osa. Sisearhitektuuri osa projekteerimist käsitletakse ehitusseadustiku § 3 lõike 3 alusel kehtestatud määruse „Nõuded ehitusprojektile“ mõistes arhitektuurilise projekteerimisena ja arhitektuuriline projekt on ehitusprojekti osa. |
| **A.6. Tulevikuoskused** |
| Teave oskuste ja trendide kohta, mille tähtsus valdkonnas kasvab  Sisearhitekti oskuste keskmes on võime kohaneda ajas muutuvate ühiskonna ootustega sisearhitektuurile. Üha enam on rõhk sisearhitekti sotsiaalsel vastutusel, mis hõlmab kvaliteetse ja sobiva ruumi loomist kaasaval ning vastutustundlikul viisil. Sisearhitekt peab enam keskenduma oma tegevuse mõtestamisele ja innovatsioonile, arvestades muutuvaid olusid ning interdistsiplinaarseid mõjusid valdkonnale, tähtis on teha koostööd nii erialasiseste kui ka -väliste osapooltega. Oluline on kaasas käia digitaalehituse arengutega, sellega kaasnevate muutuvate töömeetodite ja vahenditega. Keskkonnateadlikkus, süsinikujalajäljega arvestamine ja ehitustehniliste teadmised on tulevikus sisearhitekti töös asendamatud, kuna aitavad tagada jätkusuutliku sisekeskkonna loomist. Loomaks tervislikku siseruumi on sisearhitektidel vajalik jätkuvalt teadvustada siseruumis kasutatavate materjalide mõju inimeste tervisele. |

**B-osa**

**KOMPETENTSUSNÕUDED**

|  |
| --- |
| **B.1. Kutse struktuur** |
| Volitatud sisearhitekt, tase 7 kutse koosneb üldoskustest B.2. ja kohustuslikest kompetentsidest B.3.1 - B.3.5. Kutse taotlemisel on nõutav üldoskuste ja kohustuslike kompetentside tõendamine. |
| **Kvalifikatsiooninõuded haridusele ja töökogemusele** |
| **Nõuded kutse taotlemisel**   1. Sisearhitektuuri magistrikraad või sellega võrdsustatud erialane kõrgharidus ja vähemalt 5-aastane erialase magistrikraadi omandamise järgne erialane töökogemus viimase 10 aasta jooksul.   **Nõuded kutse taastõendamisel**   1. Volitatud sisearhitekt, tase 7 kehtiv või mitte rohkem kui kaks aastat tagasi kehtivuse kaotanud kutse 2. Vähemalt 3aastane volitatud sisearhitekt, tase 7 kutsetasemele vastav töökogemus viimase 7 aasta jooksul   Kutse andmise korraldus on reguleeritud sisearhitekti kutsete kutse andmise korras. |

|  |
| --- |
| **B.2. Volitatud sisearhitekt, tase 7,üldoskused** |
| Mõtlemisoskused   1. Analüüsioskus − Jagab teabe väiksemateks üksusteks ning näeb detailide taga tervikut. Lahendab intellektuaalseid ülesandeid ning tajub üksiktoimingute või etappide kaugemat eesmärki. Hindab kriitiliselt olemasolevat teavet, loob seoseid, teeb järeldusi ja loob seega uut väärtust. 2. Probleemidega tegelemine − Tuvastab ja sõnastab tekkida võivad ning juba tekkinud probleemid. Jagab suuremad probleemid väiksemateks osadeks, hindab võimalusi ja strateegiaid probleemidele lahenduse leidmiseks. 3. Õppimisoskus − Koondab kognitiivsed protsessid uue info omandamiseks. Mõtestab ja väärtustab õpitu sisulist tähendust. 4. Loovmõtlemine − Vaatleb teemat või olukorda eri vaatenurkadest ja kombineerib tähelepanekuid tavapärasest erinevateks uudseteks lahendusteks. Kasutab, täiustab või sobitab olemasolevaid ja uudseid tööviise, tooteid ja teenuseid. 5. Ruumiline mõtlemine − On võimeline mõtlema geomeetrilistest vormidest ja mõistma kolmemõõtmeliste objektide kahemõõtmelist kujutist. Saab aru objektide ruumis liigutamise tagajärgedest ja seostest. Tajub oma asukohta ruumis ja teab, kus asuvad teised objektid tema suhtes.   Enesejuhtimisoskused   1. Väärtustest lähtumine − Juhindub oma töös ja kutsealases tegevuses sisearhitekti kutse-eetika normidest. Arvestab ka teiste kutsevaldkondade spetsialistide käitumise aluseks olevate heade tavade ja standarditega. 2. Juhistest ja nõuetest lähtumine − Järgib tööd tehes asjakohaseid juhiseid, nõudeid, eeskirju, õigusakte, standardeid jmt. 3. Eesmärgi saavutamine − Teeb eesmärgi saavutamiseks kohaseid valikuid. Tegutseb järjekindlalt ülesande täitmise või tegevuse lõpuleviimise nimel. 4. Vastutuse võtmine − Seostab oma tegevust võimalike tagajärgedega ning on valmis ja võimeline tulemustest aru andma.   Lävimisoskused   1. Suhtlemisoskus − On võimeline looma teiste inimestega kontakti, väljendab end arusaadavalt ja arvestab suhtluspartneri vajadustega. 2. Meeskonna- ja koostööoskus − Arvestab meeskonna vajaduste ja ühiste eesmärkidega ning teeb ülesannete täitmiseks teistega koostööd. 3. Eestvedamisoskus − Motiveerib teisi ühise eesmärgi nimel tegutsema. Vajaduse korral delegeerib ülesandeid. 4. Teabe esitamine − Jagab veenvalt asjakohast teavet. 5. Keeleoskus − Kasutab oma töös ja dokumentide koostamisel eesti keelt tasemel B2 **(**Lisa 1 – keelte oskustasemete kirjeldused) ja vähemalt ühte võõrkeelt tasemel B1. Kasutab korrektset erialaterminoloogiat. 6. Digitaalne kirjaoskus − Kasutab oma igapäevatöös arvutit infotöötluse, kommunikatsiooni, ohutuse ja probleemilahenduse osas iseseisva kasutaja tasemel ning sisuloome osas algaja tasemel (Lisa 2 – Digipädevuste enesehindamise skaala). |

|  |
| --- |
| **B.3. Kompetentsid** |

**KOHUSTUSLIKUD KOMPETENTSID**

|  |  |
| --- | --- |
| **B.3.1. Hoone sisearhitektuuri projekteerimine\*** | **EKR tase 7** |
| Tegevusnäitajad   1. Analüüsib ehitusprojekti lähteandmeid, arvestades ruumilise, majandusliku, sotsiaalse, keskkonnasäästliku, ajaloolise ja kultuurilise keskkonna arengu pikaajalisi suundumusi ja vajadusi. Kujundab lähteseisukohad ruumilise terviklahenduse koostamiseks. Koostab ehitusprojekti sisearhitektuuri osa lähteülesande ja ruumiprogrammi ning sõnastab tegevuskava. 2. Loob ruumilisi visioone ja lahenduse kontseptsiooni. Töötab välja funktsionaalselt, esteetiliselt ja majanduslikult tasakaalustatud eskiislahenduse. 3. Osaleb töörühma liikme või juhina ehitusprojekti sisearhitektuuri osa koostamisel eel-, põhi- ja tööprojekti staadiumis või koostab selle iseseisvalt, kooskõlas teiste ehitusprojekti osadega. 4. Vormistab ja esitab projekti tekstilise ja graafilise osa. Jagab osapooltele arusaadavalt projektiga seotud teavet. 5. Teeb sisearhitektuuri osa lahenduste koostamisel koostööd omaniku ja tellijaga. 6. Kooskõlastab projekti sisearhitektuuri osa asjassepuutuvate ametkondadega 7. Nõustab huvitatud osapooli   \* oma pädevuse piires. Pädevuspiire ületavate projektidega töötab 7. taseme volitatud sisearhitekt vastavat pädevust omava sisearhitekti juhendamisel ja vastutusel. Pädevuse piirid on esitatud kutsestandardi osas A1 | |
| **B.3.2. Autorijärelevalve tegemine KAS AUTORIJÄRELEVALVET SAAB KA TEHA PÄDEVUST OMAVA ARHITEKTI JUHENDAMISEL JA VASTUTAMISEL VÕI EI SAA?** | **EKR tase 7** |
| Tegevusnäitajad   1. Annab selgitusi oma pädevuse piirides\* koostatud sisearhitektuuri projekti kohta ja lahendab ehitamise käigus ja objekti üleandmisel tekkinud probleeme, mis tulenevad lahknevustest projekti ja tegeliku olukorra vahel. 2. Vaatab üle ja kooskõlastab tööprojektis nõutud tootejooniseid. Juhendab prototüübi valmistamist.   \* Pädevuse piirid on esitatud kutsestandardi osas A1 | |
| **B.3.3. Ehitusprojekti sisearhitektuuri osa ekspertiisi tegemine\*** | **EKR tase 7** |
| Tegevusnäitajad   1. Kontrollib projekti vastavust lähteülesandele; kontrollib projekti koostajate pädevusnõuetele vastavust. 2. Tutvub projektiga, kontrollib rakendatud õigusaktide, standardite, eeskirjade ja juhendmaterjalide asjakohasust. 3. Hindab projekti asjatundlikkuse põhimõtte järgimist, sh terviklikkust, ehituskunstilist ja teostuslikku taset otstarbekust, ohutust, püsivust ning säästlikkust. 4. Koostab ekspertiisi aruande vastavalt ekspertiisi eesmärgile ja õigusaktidele; osaleb ekspertiisiga seotud aruteludel.   \* oma pädevuse piires. Pädevuspiire ületavate projektidega töötab 7. taseme volitatud sisearhitekt vastavat pädevust omava sisearhitekti juhendamisel ja vastutusel. Pädevuse piirid on esitatud kutsestandardi osas A1 | |
| **B.3.4. Ehitise sisearhitektuuri osa auditi tegemine\*** | **EKR tase 7** |
| Tegevusnäitajad   1. Määratleb koostöös tellijaga auditi ulatuse ja eesmärgi. 2. Tutvub auditi tegemiseks esitatud dokumentidega ja hindab nende asjakohasust ning nõuetekohasust. 3. Kontrollib ehitise sisearhitektuuri lahenduse terviklikkust, lähtudes kohalikust kultuuriruumist, esteetikast, kvaliteedist, kehtivatest õigusnormidest ja standarditest. Teeb ehitise visuaal- ja kasutuskontrolli ning fikseerib ehitise sisearhitektuuri osa olukorra. 4. Koostab auditi ulatusest ja eesmärgist lähtudes edasise uuringute ja auditi kava. 5. Koostab ehitise auditi sisearhitektuuri osa aruande, milles annab hinnangu dokumentatsioonile, ehitise nõuetele vastavusele ja/või kasutamise ohutusele.   \* oma pädevuse piires. Pädevuspiire ületavate projektidega töötab 7. taseme volitatud sisearhitekt vastavat pädevust omava sisearhitekti juhendamisel ja vastutusel. Pädevuse piirid on esitatud kutsestandardi osas A1 | |
| **B.3.5. Mööbli ja sisustuselementide projekteerimine** | **EKR tase 7** |
| Tegevusnäitajad   1. Selgitab välja tellija vajadused lähtudes erinevatest nõuetest (ergonoomika, kohakesksus, funktsionaalsus, kasutatavad materjalid, tehnoloogilised ja eelarvelised võimalused jne). 2. Projekteerib vastavalt lähteülesandele mööblit (sh seeriamööblit) ja sisustuselemente. Osaleb tootearenduse protsessis pidades silmas esteetikat, ergonoomilisi parameetreid, funktsionaalsust, kestlikkust ja tehnoloogilisi võimalusi. | |

**C-osa**

**ÜLDTEAVE JA LISAD**

|  |  |
| --- | --- |
| **C.1. Teave kutsestandardi koostamise ja kinnitamise kohta ning viide ametite klassifikaatorile** | |
| 1. Kutsestandardi tähis kutseregistris | Täidab kutseregistri töötaja |
| 1. Kutsestandardi koostajad | Aili Aasoja – Aasoja Projekt  Eero Jürgenson – OÜ ARS Interjöör  Elina Steinpilm – Eesti Kunstiakadeemia  Ilmar Heinsoo – Eesti Arhitektide Liit  Maarja Valk-Falk – Eesti Kunstiakadeemia  Merike Rannu – KOKO arhitektid OÜ, Eesti Ehituskonsultatsiooniettevõtete Liit  Priit Põldme – Joonprojekt OÜ  Ville Lausmäe – Eesti Kunstiakadeemia |
| 1. Kutsestandardi kinnitaja | Arhitektuuri, geomaatika, ehituse ja kinnisvara kutsenõukogu |
| 1. Kutsenõukogu otsuse number |  |
| 1. Kutsenõukogu otsuse kuupäev |  |
| 1. Kutsestandard kehtib kuni |  |
| 1. Kutsestandardi versiooni number |  |
| 1. Viide ametite klassifikaatorile (ISCO 08) | 2161 Ehitusarhitektid |
| 1. Viide Euroopa kvalifikatsiooniraamistikule (EQF) |  |
| **C.2. Kutse nimetus võõrkeeles** | |
| Inglise keeles: *Chartered Interior Architect, EstQF Level 7* | |
| **C.3. Lisad** | |
| Lisa 1. Keelte oskustasemete kirjeldused  Lisa 2. Digipädevuste enesehindamise skaala | |